ዳን ኮኔል ከም ዝበሎ፡ "ናብ ኣባላት ህግደፍን ህዝብን ንዕላማታቶም ዝገልጽ ቅሉዕ ደብዳበ ምስዘርግሑ ኣብ ጋዜጣታት ብሕቲ ብዛዕባ ጕዳዮም ይዛረቡ ነይሮም። ህዝቢ፡ ነቲ ዘልዓልዎ ዛዕባ ብግቡእ ምእንታን ክፈልጦን ብቐጻሊ ክካታዓሉን ድልየት ስለ ዝነበሮም እዮም ምሳይ ቃለ-መጠይቕ ክገብሩ ፈቒዶም" ይብል። "እቲ ኣነ ክፈልጦን ክርድኣንን ዝደለኽዎ ጕዳይ ብዛዕባ ሱር ናይቲ ብድሕሪ ናጽነት ዝሰዓበ ፖለቲካዊ ቅልውላው ኢዩ" ከኣ ይብል። ኣስዒቡ "እቲ ኣብ ህዝባዊ ግንባር ዝነበረ ሚስጢራዊ ሰልፊን ናይ ሽዑ ማሕበራውን ፖለቲካውን ተግባራት፡ ነቲ ድሕሪ ናጽነት ዝተኸስተ መቐይሮታትን ኣካይዳን መንግስቲ ብኸመይ ከምዝጸለዎ ብዕምቆት ክርዳእ ክኢለ" ይብል። ሓደ ከም ህዝባዊ ግንባር ዝኣመሰለ ብረታዊ ፖለቲካዊ ቃልሲ ከካይድ ዝጸንሐ ግንባር ናብ ሲቪላዊ ምምሕዳር ክኣቱ እንከሎ ከበድቲ ሽግራት ከም ዘጓንፍዎ ኣብ ብዙሓት ግንባራት ነበር ተራእዩ'ዩ። "ኣብ ህዝባዊ ግንባር ከኣ፡ ብምስጢራዊ ፊተውራሪ (መሪሕ) ይምራሕ ስለ ዝነበረ፡ ንኣካይዳን ኣዋድዳን መንግስቲ ከም ዝጸለዎን ከም መልዕሎ ጠንቂ ኵይኑዎ ኢለ'የ ዝኣምን፣ እምበኣርከስ ጸገም ኤርትራ (ዲሞክራስያዊ መቐይሮ ብግቡእ ንከይተኣታቶ ዓጊቲዎ) እቲ ዓይነት ኣሰራርሓ ከም ዝዀነ ይርድኣኒ። ሎሚ'ኸ ከምኡ ዝኣመሰለ ናይ ህ.ግ.ደ.ፍ.
